hotchpotch/miracl-hf-unified huggingface dataset:
राजनीतिक भूगोल
राजनीतिक भूगोल मानव भूगोल की वह शाखा है जो राजनितिक निषपत्ति के रूप में सामने आने वाले भौगोलिक स्वरूप और भौगोलिक स्वरूप द्वारा निर्धारित होने वाली राजनीति की प्रक्रियाओं का अध्ययन करता है। परंपरागत रूप से राजनितिक भूगोल में विश्लेषण के लिए त्रिस्तरीय संरचना का उपयोग किया जाता है। इसके अध्ययन के केंद्र में राष्ट्र होता है इसके ऊपर अंतर्राष्ट्रीय संबंधों या भू-राजनीति का तथा निचले स्तर पर स्थानिय क्षेत्रों का अध्ययन किया जाता है। लोग, देश औ्र क्षेत्र के पारस्परिक संबंधों की पड़ताल को सारांश रूप में इस उप-अनुसासन की प्राथमिक चिंताओं के रूप में रेखांकित किया जा सकता है।
वेब खोजी इंजन
वेब खोजी इंजन (web search engine) वह सॉफ्टवेयर है जो विश्वव्यापी जाल (World Wide Web) पर संग्रहित सूचनाओं को खोजने के काम आता है। खोज के परिणामस्वरूप ये खोजी इंजन वांछित सूचना से सम्बन्धित वेब पेज, छबियाँ, तथा अन्य प्रकार की फाइलें प्रस्तुत करते हैं। कुछ वेब खोजी इंजन डेटाबेस तथा खुली डायरेक्टरी में उपलब्ध आँकडे भी प्रस्तुत करते हैं।
कुछ प्रमुख वेब खोजी इंजन:
हवाईनट
हवाईनट या हवाईनर्तक (अंग्रेजी: Airdancers), एक विशाल नलिकाकार फुलाने योग्य युक्ति है जिसमें एक लम्बी नली के तले पर एक पन्खा लगा होता है, जिसके चलने पर नली में हवा भर जाती है और ऐसा लगता है कि मानो यह हवा में इधर उधर नाच रहा है। कई हवाईनट मानव सदृश लगते हैं और इनसे नलिकाकार बांहें जुडी रहती हैं। इस उत्पाद का अविषकार १९९७ में एस्पेन कोलोराडो के कॉलीन कैरल ने किया था।
हवाईनट अमूमन 20 फुट लम्बे होते हैं और मुख्यत: विज्ञापनों के लिए इस्तेमाल किए जाते हैं।
ऑल इंडिया एन॰आर॰ कांग्रेस
ऑल इंडिया एन॰आर॰ कांग्रेस भारत का एक क्षेत्रीय दल है। इसकी स्थापना २०११ में पुदुचेरी के मुख्यमंत्री एन॰ रंगास्वामी ने की। इस पार्टी का पूर्व नाम नामधू राज्यम रखा था जिसका हिन्दी में अर्थ अपना राज्य होता है।
भारतीय मूर्तिकला
भारत की एक दीर्घ मूर्तिकला-परम्परा है जिसकी खोज नवपाषाणिक संस्कृतियों में की जा सकती है, हालांकि पुरातात्तिवक दृष्टि से विकास के निरन्तर लम्बे प्रक्षेप पथ को तीसरी शताब्दी र्इसापूर्व से आगे खोजा जा सकता है।
भारतीय उपमहाद्वीप में कला को र्इश्वर की रचना माना जाता है और इसलिए कोर्इ भी कला एक-दूसरे से श्रेष्ठ नहीं है। जिस प्रकार शिव से नृत्य एवं संगीत का उद्भव हुआ, विष्णु से चित्रकला एवं मूर्तिकला उत्पन्न हुर्इ और रूद्र विश्वकर्मन से वास्तुकला उत्पन्न हुर्इ। यह कोर्इ आश्चर्य की बात नहीं है कि अधिकांश प्राचीन एवं मध्यकालीन कला सामाजिक-धार्मिक संदर्भ के अन्तर्गत उत्पन्न हुर्इ।
देवताओं की विशेषताओं का आरंभिक उल्लेख वैदिक काल से मिलता है जहाँ हमें श्री सुक्त में श्री जैसे विभिन्न देवताओं के शब्द-चित्र मिले हैं, यद्यपि पुरातात्तिवक दृषिट से यह सिद्ध नहीं हुआ है। हालांकि छठी शताब्दी र्इसा पूर्व के व्याकरणाचार्य पाणिनि ने उनके असितत्त्व और किसी प्रकृति अथवा मूर्ति के इर्द-गिर्द अनुष्ठान का उल्लेख किया है। उसी प्रकार सौनक अपने सार-संग्रह वृहत देवता में दस आवश्यक तत्त्वों का उल्लेख करते है जो हमें किसी देवता को पहचानने, यथा रूप, सम्बन्ध, प्रतीक, वाहन, गुण, संकेत आदि में मदद करता है।
एज्हुथाचन पुरस्कारम
एज्हुथाचन पुरस्कार या एज्हुथाचन पुरस्कारम केरल साहित्य अकादमी, केरल सरकार द्वारा दिया जाने वाला सर्वोच्च साहित्यिक सम्मान है। यह प्रति वर्ष मलयालम साहित्य के जनक 'एज्हुथाचन' के नाम पर प्रदान किया जाता है, जिसके अंतर्गत रु 1,50,000/- नकद और प्रशस्ति पत्र प्रदान किया जाता है। यह पुरस्कार राशि वर्ष 2011 में रु 50,000/- से बढ़ाया गया था। इस पुरस्कार की शुरुआत 1993 में हुई और पहली बार सूरानंद कुंजन पिल्लई को यह प्रदान किया गया था।
ईशनिंदा
ईशनिंदा ईश्वर की श्रद्धा, धार्मिक या पवित्र लोगों से सम्बंद्ध चीज़ें या धार्मिक रूप से अनुल्लंघनीय कार्य का अपमान या अवमानना को कहते हैं। विभिन्न देशों में ईशनिंदा से सम्बंधित क़ानून भी बने हुए हैं जिसके तहत अगर कोई व्यक्ति जानबूझकर किसी पूजा करने की चीज़ या जगह को नुक़सान या फिर धार्मिक सभा में व्यवधान डालता या कोई किसी की धार्मिक भावनाओं का अपमान बोलकर या लिखकर या कुछ दृश्यों से करता है तो वो भी ग़ैरक़ानूनी माना जाता है और इसके लिए निश्चित सज़ाओं का प्रावधान होता है।
ईशनिंदा शब्द दो शब्दों - ईश अर्थात ईश्वर तथा निंदा के मेल से बना है। इसलिए इसका अर्थ बनता है इश्वर कि निंदा।
जिन देशों में राज्य धर्म है, उनमें अक्सर ईशनिंदा एक दंडनीय अपराध होता है।
कुछ देशों में यह कानून बहुसंख्यक वर्ग की धार्मिक आस्थाओं को अल्पसंख्यकों पर थोपने में प्रयोग होता है, तो कई में यह अल्पसंख्यकों की धार्मिक आस्थाओं की रक्षा करने में।
२०१२ तक, ३३ देशों कि कानूनी संहिता में, किसी न किसी प्रकार का ईशनिंदा कानून था।
बालसमंद झील
बालसमंद झील जोधपुर-मंडोर मार्ग पर जोधपुर से पांच किलोमीटर दूरी पर स्थित एक झील है। इसका निर्माण सन् ११५९ में बलक राव परिहार ने किया था। इस झील का निर्माण गुर्जर प्रतिहार शासकों ने करवाया था
भूटान की सेना
भूटान की सेना रॉयल भूटान आर्मी, रॉयल बोडीगार्ड्स और रॉयल भूटान पुलिस का संयुक्त नाम है। भूटान की सभी सीमायें भूमि से जुड़ी हैं और कोई भी जलसीमा नहीं है। इसलिए वहाँ नौसेना नहीं है। भूटान के पास वायुसेना भी नहीं है। वायुसेना के रूप मे भूटान की मदद भारत सरकार करती रही है।
ग्वांतानामो जेल
इसे जनवरी 2002 में शुरू किया गया। इसके लिए क्यूबा की जमीन का इस्तेमाल किया गया, जो अमेरिका ने 1930 में लीज पर ली थी। न्यूयॉर्क के 9/11 वाले आतंकवादी घटना के बाद इसे खोला गया। लेकिन जल्द ही यह नफरत की निशानी बन गई, जिसकी पहचान नारंगी पोशाक पहने और बेड़ियों में जकड़े कैदियों से होने लगी। कैदियों को पहले पिंजरेनुमा बाड़ों में रखा जाता था, जिसे बाद में बंद कर दिया गया। राष्ट्रपति बनने के बाद बराक ओबामा ने कई बार इस जेल को बंद करने की कोशिश की लेकिन उन्हें कामयाबी नहीं मिली।
इस जगह पर कुल 779 कैदियों को रखा गया था, जिनमें से 149 अभी भी वहीं हैं। लगभग 78 कैदियों को बिना किसी चार्ज के रिहा कर दिया गया क्योंकि वे अमेरिका की सुरक्षा के लिए खतरा नहीं थे। इनमें 58 यमन के, पांच ट्यूनीशिया के, चार अफगान और चार सीरियाई थे। दूसरे ग्रुप में 71 कैदी हैं, जिनमें से 10 पर आरोप लगाए गए हैं। उनके खिलाफ अमेरिका की विशेष सैनिक अदालत कार्यवाही कर रही है। तेईस दूसरे कैदियों के खिलाफ अभियोग लगना है, जबकि 38 कैदियों के मामलों की समीक्षा होगी। इसी ग्रुप से पांच तालिबान कैदियों को रिहा किया गया है।
आठ साल पहले 2006 में विशेष सैनिक अदालत का गठन किया गया और उसके बाद से आठ कैदियों के खिलाफ मुकदमा चला और उन्हें दोषी करार दिया गया। छह ने अपराध कबूल किया। संघीय अधिकारियों ने दो की सजा को उलट दिया। दो दूसरे मामलों में अपील की गई। इन चारों को बाद में उनके घर भेज दिया गया। बाकी बचे कैदी 19 अलग अलग देशों के हैं। एक कैदी को "बिना किसी राष्ट्र का नागरिक" बताया जा रहा है। कुल मिला कर वहां 87 यमनी, 12 अफगान, 11 सऊदी और कुछ मिस्र, पाकिस्तान और रूस के कैदी हैं। अमेरिका चाहता है कि कोई तीसरा देश अगर इन कैदियों को लेना चाहे, तो उन्हें रिहा किया जा सकता है।  अमेरिकी अधिकारियों का कहना है कि इस जेल में रहने वाले हर कैदी पर 27-28 लाख डॉलर प्रति वर्ष खर्च होता है। जबकि अमेरिका की मुख्य जेलों में रहने वाले कैदियों पर सालाना 78,000 डॉलर खर्च होता है। अमेरिका का कहना है कि जिन कैदियों को यहां से रिहा किया गया है, उन पर खास नजर रखी जाती है। कुछ आंकड़ों के मुताबिक 30 फीसदी रिहा कैदी दोबारा आतंकवाद के क्षेत्र में चले जाते हैं। लेकिन अमेरिकी अधिकारी का कहना है कि इस संख्या में संदिग्ध भी शामिल हैं।
ग्वांतानामो बे की जेल में कुछ की बहुत ज्यादा चर्चा होती है। इनमें पाकिस्तान का खालिद शेख मुहम्मद भी है, जिस पर 9/11 की साजिश रचने का आरोप है। उसके चार साथी भी इसी जेल में हैं। इसके अलावा सऊदी अरब का अब्द अल रहीम अल नासिरी भी शामिल है। अगर ये दोषी करार दिए जाते हैं, तो उन्हें मौत की सजा हो सकती है।
प्रमाणित प्रबंधन लेखाकार
प्रमाणित प्रबंधन लेखाकार (Certified Management Accountant (CMA)) का उपयोग विश्व की विभिन्न व्यावसायिक लेखांकन संस्थाएँ करती हैं।
इकाई के मूल
गणित में इकाई का nवाँ मूल (root of unity) वह समिश्र संख्या है जिस पर n घात लगाने से १ प्राप्त होता है। कभीकभी इसे 'डी मायवर संख्या' भी कहते हैं।
दसलाखी नगर
भारत दक्षिण एशिया में एक देश है। भौगोलिक क्षेत्र के अनुसार यह विश्व का सातवाँ सबसे बड़ा देश है। १.२ अरब से अधिक लोगों के साथ यह विश्व में दूसरा सबसे अधिक जनसंख्या वाला देश है। भारत में उनतीस राज्य और सात संघ राज्यक्षेत्र हैं। वह विश्व की जनसंख्या के १७.५ प्रतिशत का घर हैं।
ब्रिटिश भारत में जनसंख्या की पहली जनगणना 1872 में हुई। 1951 से, हर 10 वर्षों में एक जनगणना की जाती हैं। भारत में जनगणना गृह मंत्रालय के अधीन भारत के महारजिस्‍ट्रार एवं जनगण्‍ना आयुक्‍त के कार्यालय द्वारा की जाती हैं, और किसी संघीय सरकार द्वारा आयोजित यह सबसे बड़े प्रशासनिक कार्यों में से एक हैं।
जनसंख्या के नवीनतम आँकड़े २०११ भारत की जनगणना के डाटा पर आधारित हैं।
"जो शहर मोटे अक्षरों में लिखे हैं वो अपने राज्य या केंद्रशासित प्रदेश की राजधानी भी हैं"
2014 की बॉलीवुड फिल्में
यह वर्ष 2014 में प्रदर्शित हुई बॉलीवुड फ़िल्मों की सूची है।
कबीरुद्दीन कलीम
कबीरुद्दीन कलीम (1870-1952) भोपाल (भारत) के उर्दू के प्रसिद्ध शायर, लेखक और सामाजिक कार्यकर्ता थे। वे मशहूर शायर ज़किरुद्दीन जकी के छोटे भाई थे। उनकी मृत्यु 1952 में भोपाल में हुई।
कृषि रसायन
कृषि रसायन (Agricultural chemistry) रसायन विज्ञान की वह शाखा है जिसका संबन्ध कृषि से है। इसमें रसायन विज्ञान और जैवरसायन दोनो का अध्ययन किया जाता है।
थर्मिस्टर
थर्मिस्टर (thermistor) एक प्रकार का प्रतिरोधक है जिसका प्रतिरोध उसके ताप के साथ बहुत अधिक परिवर्तित होता है। अन्य प्रकार प्रतिरोधों का मान भी ताप के परिवर्तित होने पर परिवर्तित होता है किन्तु यह परिवर्तन बहुत कम होता है, जबकि थर्मिस्टर का ताप बदलने पर उसका प्रतिरोध बहुत अधिक बदल जाता है। 'थर्मिस्टर' शब्द 'थर्मल' और 'रेजिस्टर' को मिलाकर बना है।
थर्मिस्टर का प्रयोग इनरश-धारा रोकने, ताप-संसूचक (टेम्परेचर-सेन्सर), सेल्फ-रीसेटिटिंग ओवरकरेण्ट प्रोटेक्टर, तथा स्वयं-नियंत्रित हीटिंग एलिमेण्ट में बहुतायत से होता है।
ताप के परिवर्तन के साथ प्रतिरोध के परिवर्तन की दृष्टि से थर्मिस्टर दो प्रकार के होते हैं-
ट्रान्सड्यूसर
मापन में ट्रांसड्यूसर (transducer) उन युक्तियों (devices) को कहते हैं जो एक प्रकार की उर्जा को दूसरे प्रकार की उर्जा में बदलती हैं; अथवा एक प्रकार की भौतिक राशि के संगत दूसरे प्रकार की भौतिक राशि प्रदान करते हैं। इनका उपयोग विभिन्न भौतिक राशियों को मापना, उन्हे प्रदर्शित करना (display) या उनको स्वतः नियंत्रित (automatic control) करना होता है। परिवर्तक विद्युतीय, एलेक्ट्रानिक, विद्युत-यांत्रिक, विद्युतचुम्बकीय, प्रकाशीय (फोटॉनिक) या प्रकाश-विद्युतीय आदि होते हैं। उदाहरण के लिये एक दाब परिवर्तक किसी स्थान पर मौजूद दाब के अनुसार एक विद्युत-विभव प्रदान कर सकता है।
हंगामा टीवी
हंगामा टीवी भारत में बच्चों के लिए एक टीवी चैनल है, मुंबई में आधारित है। मूलतः यूटीवी सॉफ्टवेयर कम्युनिकेशंस की एक सहायक, २००४ में शुरू, चैनल २००६ में डिज्नी के लिए बेच दिया गया था। विडंबना यह है कि, डिज्नी २०११ में यूटीवी खरीदा। चैनल को बढ़ाने में मदद की भारत में डिज्नी की उपस्थिति। हंगामा अब डिज्नी चैनल वर्ल्डवाइड के एक ऑपरेटिंग इकाई है। यह मुख्य रूप से बच्चों और पूर्व किशोर के उद्देश्य से है (उम्र ४-१४) तीन भाषाओं में उपलब्ध (हिंदी, तमिल और तेलुगु)।
हंगामा टीवी भारत में एक स्थानीय बच्चों के १६ घंटे हिंदी मनोरंजन चैनल है। यह में उपलब्ध है हिंदी, तमिल और तेलुगू भाषा। हंगामा टीवी सभी प्रमुख केबल और भारत में सभी प्रमुख उपग्रह प्लेटफार्मों में उपलब्ध है।
इस ब्लॉक के एपिसोड प्रसारित: कोच्चिकामे, शिनचैन (पोकेमोन)और डोरेमोन दोपहर के समय में।
इस ब्लॉक डोरेमोन अपने नाम किया, जो पूरे दिन हर सोमवार एपिसोड प्रसारित. यह हंगामा टीवी के लोगो के केंद्र में डोरेमोन के चेहरे विशेष।
इस ब्लॉक प्रसारित शिनचैन पूरे दिन अपने नाम किया जो हर शुक्रवार एपिसोड। यह हंगामा टीवी के लोगो के केंद्र में शिन चान चेहरा विशेष।
भेजा शुक्रवार में हवा बंद मजबूर किया गया था अक्टूबर २००८ कारण शो भीतर अत्यधिक अनुचित सामग्री के बारे में विवाद खत्म शिन चान के प्रसारण पर प्रतिबंध लगाने के लिए। शो, भेजा शुक्रवार ब्लॉक के साथ साथ भारी सेंसरशिप के साथ यद्यपि, २७ मार्च, २००९ को शुरू हुआ।
कॉन्टेंट क्रियेशन
कॉन्टेंट क्रियेशन विशिष्ट संदर्भों में अंत उपयोगकर्ता/दर्शकों के लिए किसी भी मीडिया के लिए और सबसे विशेष रूप से डिजिटल मीडिया के लिए जानकारी का योगदान है। कॉन्टेंट "वह है जो भाषण, लेखन या विभिन्न कला के किसी भी रूप में, किसी माध्यम से व्यक्त किया जाता है” जो आत्म -अभिव्यक्ति, वितरण, विपणन और प्रकाशन के लिए होता है। कॉन्टेंट क्रियेशन के निर्माण की विशिष्ट रूपों में सहित वेब साइटों को कायम रखना और अद्यतन करना, ब्लॉगिंग, फोटोग्राफी, वीडियोग्राफी, ऑनलाइन कमेंटरी, सामाजिक मीडिया खातों के रखरखाव और डिजिटल मीडिया का संपादन और वितरण. एक बेंच सर्वेक्षण कॉन्टेंट क्रियेशन के निर्माण में इस तरह से वर्णित किया "लोगों का इस ऑनलाइन दुनिया के लिए जान्कारि का योगदान है।  समाचार संगठनाएँ विशेष रूप से जो सबसे बड़े और अधिक अंतरराष्ट्रीय है, जैसे न्यूयॉर्क टाइम्स, एनपीआर, सीएनएन और दूसरें, लगातार वेब पर सबसे साझा कॉन्टेंट को बनाते है। यह ताजे समाचार और सामयिक घटनाओं के लिए विशेष रूप से सच है।  शैक्षणिक संस्थानों जैसे कॉलेजों और विश्वविद्यालयों ने किताबें, पत्रिका लेख, वैट पेपर्स और डिजिटल छात्रवृत्ति के कुछ रूप में कॉन्टेंट बनाते है। शैक्षिक कॉन्टेंट बंद स्रोत या ओपन एक्सेस हो सकता है। बंद स्रोत कॉन्टेंट अधिकृत उपयोगकर्ताओं या ग्राहकों के लिए ही उपलब्ध है। ओपन एक्सेस लेख जनता के लिए खुले हैं और कॉन्टेंट प्रकाशन और वितरण के लागत प्रकाशित संस्था द्वारा किया जाता है।  सांस्कृतिक निर्माण, संगीत, फिल्म, साहित्य और कला ये सब कॉन्टेंट के रूप हैं। परंपरागत रूप से प्रकाशित पुस्तकें और ई-पुस्तकें सांस्कृतिक कॉन्टेंट के एक प्रकार है, लेकिन अन्य कई इस तरह के स्वयं प्रकाशित पुस्तकें, डिजिटल कला, फेन्फिक्ष्न और प्रशंसक कला है। लेखकों और संगीतकारों सहित स्वतंत्र कलाकारों, इंटरनेट पर अपने काम उपलब्ध बनाने के द्वारा वाणिज्यिक सफलता को प्राप्त किया है। इस परिवर्तन ने प्रकाशन और संगीत उद्योग में क्रांति ला दी है।  वेब २. ० की शुरूआत के साथ कॉन्टेंट उपभोक्ताओं के शामिल होने से कॉन्टेंट के साझा कि उत्पादन की संभावना आ गई। इसके अलावा घर में डिजिटल मीडिया और उपयोग में आसानी के आने के साथ, उपयोगकर्ता कॉन्टेंट के उत्पन्न के साथ उम्र और वर्ग रेंज के रूप में भी वृद्धि हुई है। युवा उपयोगकर्ता |
कॉन्टेंट और कॉन्टेंट अनुप्रयोगों का उपयोग कर रहे हैं उदाहरण के लिए फेसबुक, डिवियान्टार्ट या टम्ब्लर, मीडिया के विभिन्न प्रकारों पर प्रकाशित कर रहे है। इंटरनेट उपयोगकर्ताओं में आठ प्रतिशत कॉन्टेंट के निर्माण और इस्तमाल में बहुत सक्रिय रहे हैं।  गुमनाम और उपयोगकर्ता कॉन्टेंट उत्पन्न की वृद्धि वेब उपयोगकर्ताओं के लिए अवसरों और चुनौतियों दोनों को प्रस्तुत करता है। ब्लॉगिंग, आत्म प्रकाशन और कॉन्टेंट के निर्माण के अन्य रूपों से अधिक लोगों को बड़े दर्शकों तक पहुँचने देती है। लेकिन यह अफवाहें का प्रसार कर सकती है जिस्का कोई प्रमाण नहीं होता है।  डिजिटल कॉन्टेंट का व्यवस्थित और वर्गीकृत करना मुश्किल है। वेबसाइटों, फोरम्स और प्रकाशकों इन सभी में मेटाडाटा, या कॉन्टेंट के बारे में जानकारी अलग अलग स्टान्डअर्ड के होते है इसीलिये उपयोग और खोज क्षमता की समस्या पैदा कर सकते हैं।  डिजिटल कॉन्टेंट के स्वामित्व, मूल और साझा करना मुश्किल है। अमेरिका में कॉपीराइट कानूनों के प्रवर्तन जैसे डिजिटल मिलेनियम कॉपीराइट एक्ट के कारण सार्वजनिक डोमेन में जाने कि संभावना कम है।
मणिपाल प्रौद्योगिकी संस्थान
मणिपाल प्रौद्योगिकी संस्थान (Manipal Institute of Technology) मणिपाल विश्वविद्यालय से संबद्ध महाविद्यालय है। इसमें इंजीनियरी और प्रौद्योगिकी से सम्बन्धित विषयों की शिक्षा दी जाती है। इसमें १६ शैक्षणिक विभाग हैं। यह संस्थान पूर्वस्नातक, स्नातक तथा शोध (डॉक्टोरेट) डिग्रियाँ प्रदान करता है। इसकी स्थापना १९५७ में हुई थी। यह संस्थान कर्नाटक के मणिपाल में स्थित है तथा भारत के सबसे पुराने स्ववित्तपोषित महाविद्यालयों में से एक है।
मणिपाल विश्वविद्यालय
मणिपाल उच्च शिक्षा अकादमी भारत का एक समविश्वविद्यालय है। यह 'मणिपाल विश्वविद्यालय' के नाम से अधिक प्रसिद्ध है। यह कर्नाटक के मणिपाल में स्थित है। इसमें ५४ देशों के लगभग २६००० विद्यार्थी अध्ययनरत हैं। इस विश्वविद्यालय की शाखाएँ बंगलुरु, मंगलोर सिक्किम, जयपुर, दुबई, मलेशिया तथा एण्टीगुआ में हैं। यह कॉमनवेल्थ विश्वविद्यालय संघ का एक सदस्य है।
शिक्षा-स्नातक
शिक्षा-स्नातक (Bachelor of Education (B.Ed)) एक पूर्वस्नातक व्यावसायिक उपाधि (डिग्री) है। इसमें विद्यार्थियों को विद्यालयों में अध्यापक के रूप में शिक्षण कार्य करने हेतु तैयार किया जाता है। यह निष्णात उपाधि (मास्टर्स डिग्री) के समतुल्य मानी जाती है।
राष्ट्रीय पादप आनुवंशिक संसाधन ब्यूरो
भारत सरकार ने पादप आनुवंशिक संसाधनों के संकट से उबरने के लिए भारतीय कृषि अनुसंधान परिषद के अंतर्गत राष्ट्रीय पादप आनुवंशिक संसाधन ब्यूरो (National Beauro of Plant Genetic Resorces) की स्थापना अगस्त १९७६ में नई दिल्ली में की थी। पादप आनुवंशिक संसाधनों के विकास, खोज, सर्वेक्षण व संग्रहण ब्यूरो का प्रमुख उद्देश्य है। यह देश के वैज्ञानिकों से तालमेल रख कर देश के विभिन्न क्षेत्रों से पादप आनुवंशिक संसाधनों को एकत्र करता है।
संस्कृति यूनिवर्सिटी का राष्ट्रीय पादप आनुवंशिक संसाधन ब्यूरो से अनुबंध हुआ है I अब कृषि एवं बायोटेक्नोलाजी के छात्र-छात्राओं के सपनों को पंख लग जाएँगे I इसके 10 क्षेत्रीय कार्यालय हैं जो विभिन्न जलवायु क्षेत्रों में स्थित हैं। निम्नलिखित हैं_ 1. शिमला, 2.जोधपुर, 3.त्रिसूर, 4.अकोला, 5.शिलांग, 6.भोवाली, 7.कटक, 8.हैदराबाद, 9.रांची, 10.श्रीनगर।
राष्ट्रीय मत्स्य आनुवांशिक संसाधन ब्यूरो
राष्ट्रीय मत्स्य आनुवांषिक संसाधन ब्यूरो (एनबीएफजीआर) भारत के जलीय जैव-संसाधनों का सूचीबद्धकरण और संरक्षण करने के लिये स्थापित एक संस्थान है। इसकी स्थापना 1983 में की गर्इ थी। ब्यूरो ने डाटाबेस के विकास, जीनों के वर्गीकरण, जलीय जनन-द्रव्य के पंजीकरण, जीनबैंकिंग और संकटापन्न एवं आकर्षक मत्स्य किस्मों के विकास से संबंधित अपने अधिदेश की प्राप्ति के लिए आधुनिक सुविधाएं, बहुआयामी कार्यनीतियां और प्रौद्योगिकियां विकसित की हैं।
एशेलोन
ं के हित में सम्पूर्ण विश्व से जानकारी एकत्रित करना है। इस प्रणाली के तहत सहयोगियों से सम्बंधित कोई भी वाणिज्यिक जानकारी मिलने पर उसे अमेरिका की वाणिज्यिक संरचनाओं को भेज दिया जाता है। इससे उन्हें महत्वपूर्ण प्रतिस्पर्धी लाभ प्राप्त होता। है।  एक्सकीस्कोर
हिमालय के हिमनद
हिमालय के हिमनद से तात्पर्य उन हिमनदों से है जो हिमालय पर्वत श्रेणी पर पाए जाते हैं। एक अनुमान के अनुसार पृथ्वी के ध्रुवीय क्षेत्रों के बाद हिमालय पर सबसे ज्यादा बर्फ़ पायी जाती है और हिमालय के हिमनद लगभग ४०,००० वर्ग कि॰मी॰ क्षेत्र पर फैले हैं और इनकी संख्या लगभग १०,००० है। इनमें से ज्यादातर हिमनद सर्क हिमनद हैं।
हिमालय की श्रेणी में ही ध्रुवीय क्षेत्रों के आलावा अन्य कई बड़े हिमनद पाए जाते हैं। बाल्तोरो, बियाफो, सियाचिन, गंगोत्री और जेमू इत्यादि ऐसे ही हिमनद हैं। बियाफो हिमनद हिस्पर के साथ संयुक्त रूप से विश्व का सबसे लम्बा हिमनद तंत्र (ध्रुवीय क्षेत्र के बाहर) बनाता है। इन हिमनदों का महत्व इसलिए भी बढ़ जाता है क्योंकि ये वर्ष भर बहने वाली हिमालयी नदियों के स्रोत हैं। इसके आलावा ये हिमनद पर्यावरणीय-पर्यटन (इको-टूरिज्म) और ट्रेकिंग के लिये विश्व-विख्यात हैं।
चूँकि हिमालय का जलवायु के नियंत्रण में काफी महत्व है और हिमनद जलवायु परिवर्तन के सूचक के तौर पर माने जाते हैं, हिमालय के हिमनदों का जलवायु परिवर्तन की दृष्टि से काफ़ी अध्ययन हुआ है। इन अध्ययनों के निष्कर्ष मिश्रित हैंऔर अभी भी ये स्पष्ट नहीं हो सका है कि जलवायु परिवर्तन का हिमालय के हिमनदों पर क्या प्रभाव पड़ा है।हिमनदों का अदभुत प्राकृतिक सौंदर्य, उन तक पहुँचने में उनकी दुर्गम्यता और उनके साथ जुड़े खतरे लोगों को एडवेंचर पर्यटन के लिये आकर्षित करते हैं और पूरे विश्व से लोग इन हिमनदों पर ट्रेकिंग के लिये पहुचते हैं। हिमालय के हिमनद भी इस मामले में पूरे विश्व में प्रसिद्द हैं पाकिस्तान अधिकृत कश्मीर में काराकोरम पर्वत और काराकोरम हिमनद के पास एक पूरा उद्योग स्थापित है जो पर्वतारोहियों और ट्रेकिंग करने वालों को सुविधाएँ उपलब्ध कराता है
अंतर्राष्ट्रीय संस्था IUCN ने पर्यटन के दुष्प्रभावों से काराकोरम के पर्यावरण की सुरक्षा हेतु प्लान भी निर्मित किया हुआ है।
इसी प्रकार कुमायूँ/गढवाल क्षेत्र भी पर्यटन के लिये विख्यात है जहाँ लोग हिमनदों के सहारे ट्रेकिंग पर भी जाते हैं और धार्मिक यात्रा पर भी। बहुत से हिमनदों का यहाँ के धार्मिक तीर्थस्थलों से भी कुछ न कुछ संबध अवश्य है खास तौर से गंगा यमुना और पिण्डारी नदियों के उद्गम स्थल जो हिमनदों के ही अन्तिम छोर हैं भारतीय परंपरा में पवित्र और पूज्य माने जाते हैं। नेपाल हिमालय में कंचनजंघा और राथोंग हिमनद पर्यटन की दृष्टि से काफ़ी महत्वपूर्ण हैं। जलवायु परिवर्तन का हिमालय के हिमनदों पर क्या प्रभाव पड़ा है इस बारे में बहुत मतभेद है। हालाँकि हिमालय के हिमनदों का जलवायु परिवर्तन की दृष्टि से काफ़ी अध्ययन हुआ है। इन अध्ययनों के निष्कर्ष मिश्रित हैंऔर अभी भी ये स्पष्ट नहीं हो सका है कि जलवायु परिवर्तन का हिमालय के हिमनदों पर क्या प्रभाव पड़ा है। एक अध्ययन ने तो इनके सन २०३५ तक पिघल कर समाप्त होजाने की भविष्यवाणी भी कर दी थी लेकिन बाद में इसका खंडन भी किया गया। जलवायु परिवर्तन के प्रभाव निश्चित नहीं लेकिन प्रदूषण ने इनका नुकसान अवश्य किया है। हाल ही में उत्तराखण्ड सरकार ने अपने हिमनदों को संरक्षित करने के लिये विश्व का पहला हिमनद प्राधिकरण बनाने की घोषणा भी की थी।
आनंदपुर साहिब प्रस्ताव
आनंदपुर साहिब प्रस्ताव वर्ष 1973 में आनंदपुर साहिब में पारित किया गया था। इस प्रस्ताव में पंजाब को एक स्वायत्त राज्य के रूप में स्वीकारने तथा केंद्र को विदेश मामलों, मुद्रा, रक्षा और संचार सहित केवल पाँच दायित्व अपने पास रखते हुए बाकी के अधिकार राज्य को देने संबंधी बातें कही गईं थी।
इस प्रस्ताव को ख़ालिस्तान आंदोलन की शुरुआत माना जाता है।
मोहम्मद इरफान अली
मोहम्मद इरफान अली (); (जन्म १ जुलाई १९८४) एक भारतीय पार्श्वगायक है। .
ऊर्मिका
विद्युत के सन्दर्भ में ऊर्मिका या रिपिल (ripple) का अर्थ है - किसी पॉवर सप्लाई से प्राप्त डीसी आउटपुट में विद्यमान अवांछित एसी सिगनल।
हम जानते हैं कि प्रायः एसी को ऋजुकृत करके डीसी बनाते हैं। इस 'डीसी' में एसी की मात्रा (अर्थात ऊर्मिका) अधिक होती है जिसको कम करने के लिये इसको लो-पास फिल्टर (जैसे L-C फिल्टर) से गुजारते हैं। फिल्टरिंग से ऊर्मिका की मात्रा कम हो जाती है किन्तु बिल्कुल शून्य नहीं हो पाती। ऊर्मिका की मात्रा को 'रिपिल फैक्टर' से मापते हैं।
प्रायः रिपिल फैक्टर का मान जितना ही कम होता है, लोड की दृष्टि से उतना ही अच्छा होता है। किन्तु ऊर्मिका को कम करने के लिये लगायी जाने वाली अतिरिक्त सर्किट के रूप में इसका मूल्य चुकाना पड़ता है।
सोनिया सोटोमायोर
सोनिया सोटोमायोर (, ; जन्म: 25 जून 1954) अमेरिकी सुप्रीम कोर्ट में लातिन अमेरिकी मूल की न्यायाधीश हैं। वे इस पद पर पहुंचने वाली तीसरी महिला हैं तथा अल्पसंख्यक समुदाय स्पानी मूल की पहली महिला है।
सोनिया सोटोमायोर का जन्म न्यूयॉर्क शहर के पास ब्रोंक्स नगर में 25 जून 1954 को हुआ था, जबकि उनके माता पिता प्यूर्टो रिको में पैदा हुए थे।न्यूयॉर्क के सबसे बदनाम और खस्ताहाल इलाके ब्राँक्स में पली सोनिया ने नौ साल की उम्र में ही अपने पिता को खो दिया। उनकी मां मारसोनिया नर्स थीं और अपने दोनों बच्चों को पालने के लिए उन्हें हफ़्ते में छह दिन सुबह से शाम तक काम करना पड़ता था। संघर्ष करना और जीवन में आगे बढ़ने की इच्छा ने सोतोमायोर को बेहद अनुशासित और महत्वाकांक्षी बनाया। स्टाईपंड के साथ उन्होने देश के सर्वश्रेष्ठ विश्वविद्यालयों में पढ़ाई की, मेहनत और लगन के बलबूते समय से पहले कानून की डिग्री पाई। उन्होने 1976 में प्रिंसटन विश्वविद्यालय से उत्तम मार्क के साथ स्नातक की उपाधि प्राप्त की और 1979 में येल लॉ स्कूल से कानून की डिग्री ली। उस समय वे येल लॉ जर्नल में संपादक के पद पर कार्यरत थीं।  सोटोमायोर की प्रथम नियुक्ति वर्ष 1979 में मैनहट्टन जिला अटार्नी रॉबर्ट एम. मोरगेनथौ के अधीनस्थ सहायक जिला अटार्नी के रूप में हुई। 1979 से लेकर 1984 में उनके निजी प्रैक्टिस में प्रवेश तक वे इसी पद पर कार्यरत रहीं। वे आगामी आठ वर्षों 1984 से 1992 तक न्यूयॉर्क शहर के कानूनी फर्म पाविया एंड हरकोर्ट में एक सिविल अटार्नी के रूप में अपनी सेवाएँ दी। अप्रैल 1984 से दिसंबर 1987 तक इस फार्म में सहयोगी के रूप में कार्य करने के बाद वे 1988 में फार्म की भागीदार बन गईं।
वे वर्ष-1992 में एक संघीय जिला न्यायाधीश के रूप में संयुक्त राज्य अमेरिका के जिला न्यायालय के अंतर्गत न्यूयॉर्क के दक्षिणी जिले में नियुक्त हुईं। वर्ष-1992 से 1998 तक वे इस पद पर कार्यरत रहीं। वे वर्ष 1998 से 2009 में संयुक्त राज्य अमेरिका के सुप्रीम कोर्ट के एसोसिएट जस्टिस के रूप में नामित होने से पूर्व तक यूनाइटेड स्टेट कोर्ट ऑफ अपील्स फॉर दि सेकेंड सर्किट में न्यायाधीश के पद पर कार्यरत रहीं।
अगस्त 2009 में अमेरिकी सीनेट ने सुप्रीम कोर्ट की पहली स्पानी मूल की जज सोनिया सोटोमायोर के नाम को एसोसिएट जस्टिस के रूप में मंज़ूरी दे दी और वे इस पद पर पहुंचने वाली तीसरी महिला बनीं। अमेरिकी संविधान के मुताबिक सुप्रीम कोर्ट में किसी व्यक्ति के जज के पद पर बहाली के बाद वो जीवनपर्यंत इस पद पर रहता है। नियुक्ति से पहले जजों को अमेरिकी राष्ट्रपति की संस्तुति भी चाहिए होती है। लेकिन आखिरी मुहर सीनेट की लगना ज़रूरी है। इसी आधार पर अमेरिकी राष्ट्रपति बराक ओबामा की संस्तुति के पश्चात अमेरिकी सीनेट ने 68-31 के अंतर से सोटोमायोर के नाम की संस्तुति की और 59 डेमोक्रेटो औऱ 9 रिपब्लिकनों ने उनके पक्ष में वोट किया।
पिण्डारी हिमानी
पिण्डारी हिमानी (Pindari Glacier) भारत के उत्तराखण्ड राज्य में स्थित एक हिमानी (ग्लेशियर) है। यह कुमाऊँ हिमालय में नन्दा देवी शिखर के पास स्थित है। पिण्डार नदी इसके चरणों में आरम्भ होती है, जो अलकनन्दा नदी की एक मुख्य सहायक नदी है। पिण्डार नदी का संगम अलकनन्दा नदी से गढ़वाल में कर्णप्रयाग पर होता है, और आगे चलकर स्वयं अलकनन्दा भी गंगा नदी की एक मुख्य उपनदी है।
पिण्डारी हिमानी हाईकिंग (ट्रेकिंग) के लिये प्रसिद्ध है। इसके चारो ओर का ट्रेकिंग मार्ग लगभग 90 किलोमीटर का है और छह दिनों में पूरा किया जाता है।
अल्पाइन हिमनद
अल्पाइन हिमनद अथवा पर्वतीय हिमनद या सर्क हिमनद उन हिमनदों को कहते हैं जो ध्रुवीय क्षेत्रों के अलावा अन्य क्षेत्रों में ऊंचे पर्वतों पर पाए जाते हैं।
सासाइनी हिमनद
सासैनी या सासाइनी हिमनद काराकोरम में स्थित है। यह एक विस्तृत हिमनद है जिसका रूप बहुत सुपरिभाष्य नहीं है। सासाइनी का निरिक्षण मई, १९३२ में मेजर ट्रेवेलिन (W. R. F. Trevelyan) और कप्तान बर्कले (Captain M. H. Berkeley) ने किया था।
सियाचिन मुज़ताग़
सियाचिन पर्वतमाला अथवा सियाचिन मुज़ताग़ काराकोरम पर्वतमाला की सुदूर पूर्वी उप-श्रेणी है। इसका लगभग ६०% भाग चीन द्वारा प्रशासित क्षेत्र में है तथा ४०% क्षेत्र भारत द्वारा प्रशासित क्षेत्र में। संपूर्ण सियाचिन ग्लेशियर, सॉल्टोरो रिज (सिया ला, बिलाफोंड ला, ग्योंग ला, याराम ला (6,100 मी), और चुलुंग ला (5,800 मी।) सहित सभी प्रमुख दर्रे और ऊंचाइयों के साथ, 1984 से भारत का प्रशासन (वर्तमान में लद्दाख के केंद्र शासित प्रदेश के हिस्से के रूप में) के अंतर्गत रहा है।
यह सियाचिन मुज़ताग़ के उन पर्वतों की सूची है, जो 7,200 मीटर से ऊँचे हैं और 500 मीटर से अधिक की स्थलाकृतिक उदग्रता रखते हैं। इस से कम उदग्रता रखने वाले शिखर स्वतंत्र पर्वत नहीं माने जाते बल्कि आसपास के अन्य पर्वतों के ही शिखर माने जाते हैं (पर्वतों के कई शिखर हो सकते हैं)।
तावडू
तावडू (Taoru) भारत के हरियाणा राज्य के मेवात ज़िले (नूँह ज़िले) में स्थित एक नगर है।
दंतकथा के अनुसार तावड़ू शहर को जाट राजा तावड़ ने बसाया था। गठन के बाद 1970-71 में हैफेड सोसाइटी तावडू के पहले चेयरमैन चौधरी ज्ञानीराम सहरावत रहे हैं। चौधरी मांगेराम सहरावत इस शहर के नगरपालिका के चेयरमैन हैं।
तावडू कस्बे की मानक समुद्र तल से ऊँचाई 262 मीटर (859 फुट) है।
२००१ की जनगणना के अनुसार तावडू की कुल जनसंख्या 17,227 थी, जिसमें 53% पुरुष एवं 47% महिलायें थीं। तावडू की औसत साक्षरता दर 86.5% था, जो राष्ट्रीय औसत 69.5% से अधिक था। यहाँ पुरुष साक्षरता 87% और महिला साक्षरता 85% थी। नगर की 17% जनसंख्या 8 वर्ष से कम आयु के बच्चे हैं।
८ जून २०१४ को एक ट्रक की चपेट में आने से दो मोटरसाइकिल सवारों की मौत हो गई। इसके बाद वहाँ के लोगों ने ट्रक चालक की पीटाई कर दी और इस मामले ने सामुदायिक हिंसा का रूप ले लिया।
बेरी खुर्द
बेरी खुर्द अथवा बेरी छोटी भारतीय राज्य राजस्थान के नागौर जिले की डीडवाना तहसिल का एक गाँव है। यह गाँव पर स्थित है।
यहाँ की कुल जनसंख्या ३९९१ लोग हैं।
भारत के हिमनदों की सूची
यह भारत के प्रमुख हिमनदों की सूची है। भारत में ज्यादातर हिमनद जम्मू और कश्मीर, हिमाचल प्रदेश और उत्तराखण्ड में पाए जाते हैं।
ग्रेटर हिमालय मे ससाइमी(158किमी),सियाचीन(72किमी),  बियाफो(63)बाटुला(58) हिस्पर(61किमी),चोगलूनगमा (42) विशाल हिमनद है।
बियाफो हिमनद
बियाफो हिमनद पाकिस्तान अधिकृत कश्मीर के गिलगित बलिस्तान क्षेत्र में काराकोरम पर्वत श्रेणी पर स्थित (६७ कि॰मी॰ लम्बा) हिमनद है। यह हिस्पर ला दर्रे के समीप हिस्पर हिमनद (४९ कि॰मी॰ लम्बा) से मिलकर विश्व का सबसे लम्बा गैर ध्रुवीय (अल्पाइन) हिमनद तंत्र बनाता है।
बियाफो हिमनद ताजिकिस्तान के (७७ कि॰मी॰) और सियाचिन हिमनद (७० कि॰मी॰) के बाद हिमनद है।
नियंत्रण (प्रबन्धन)
नियन्त्रण (Controlling) प्रबन्धन के बहुत से कार्यों में से एक है। नियंत्रण के अलावा प्रबन्धन के अन्य कार्य हैं - नियोजन (planning), संगठन (organizing), कर्मचारी नियुक्तिकरण (staffing) तथा निदेशन (directing)। प्रबन्धन में नियंत्रण एक महत्वपूर्ण कार्य है क्योंकि यह गलतियाँ सुधारने तथा सुधारात्मक कदम उठाने में मदद करता है
आधुनिक संकल्पना यह है कि नियंत्रण, भविष्य को देखने जैसा कार्य है जबकि पहले नियंत्रण को गलती (error) को सुधारने वाला कार्य समझा जाता था। प्रबन्धन में नियन्त्रण का अर्थ है - मानक घोषित करना (setting standards), वास्तविक परफॉर्मैंस को मापना तथा सुधारात्मक कार्यवाही करना।
नियंत्रण को प्रबंध के कार्य के उस रूप में परिभाषित किया है जिसमें वह संगठन के लक्ष्यों को प्राप्त करने के लिए संगठन कार्य के निष्पादन को निर्देशित करता है। नियंत्रण कार्य में निष्पादन के स्तर निर्धारित किए जाते हैं, वर्तमान निष्पादन को मापा जाता है। इसका पूर्वनिर्धारित स्तरों से मिलान किया जाता है और विचलन की स्थिति में सुधारात्मक कदम उठाए जाते हैं। इसके लिए प्रबंधकों को यह निर्धारित करना होगा कि सफलता के लिए क्या कार्य एवं उत्पादन महत्त्वपूर्ण हैं, उसका कैसे और कहाँ मापन किया जा सकता है तथा सुधारात्मक कदम उठाने के लिए कौन अधिकृत है। सुहासिनी ने जब पाया कि उसके डिजाइनकर्ताओं की टीम ने पलंग की वह चादर बनाई जो उनकी विक्रय के लिए निश्चित मूल्य से अधिक महँगी थी तब उसने लागत पर नियंत्रण के लिए चादर हेतु कपड़ा ही बदल दिया।
प्रबंधक के विभिन्न कार्यों पर साधारणतया उपरोक्त क्रम में ही चर्चा की जाती है जिसके अनुसार एक प्रबंधक पहले योजना तैयार करता है; फिर संगठन बनाता है; तत्पश्चात् निर्देशन करता है; और अंत में नियंत्रण करता है। वास्तव में प्रबंधक शायद ही इन कार्यों को एक-एक करके करता है। प्रबंधक के कार्य एक दूसरे से जुड़े हैं तथा यह निश्चित करना कठिन हो जाता है कौन-सा कार्य कहाँ समाप्त हुआ तथा कौन-सा कार्य कहाँ से प्रारंभ हुआ।
नियंत्रक (नियंत्रण सिद्धान्त)
नियंत्रण सिद्धान्त में यह एक यन्त्र होता है जो गतिकीय तन्त्र को नियन्त्रित करने और उसकी संचालन स्थिति में आवश्यकता अनुसार भौतिक परिवर्तन करता है।
सुरवीन चावला
सुरवीन चावला () भारतीय अभिनेत्री है जिन्होनें कई टीवी धारावाहिकों और फ़िल्मों में काम किया है।
सुरवीन चावला ने अपने कैरियर की शुरुआत धारावाहिक कहीं तो होगा से की, इसके बाद उन्होनें ने कसक का किरदार निभाया धारावाहिक कसौटी जिंदगी की में, सुरवीन कज्जल में भी मुख्य भूमिका में नज़र आई।
रियलिटी डांस शो एक खिलाडी एक हसीना में वो क्रिकेट खिलाडी श्रीसंत के साथ जोड़ी में थी, सुरवीन ने सोनी टीवी के कॉमेडी सर्कस के सुपरस्टार्स की मेजबानी भी की है।
सुरवीन ने कई पंजाबी फ़िल्मों में भी काम किया है और उनकी एक नई हिंदी फ़िल्म हेट स्टोरी 2 है।
अंकिता लोखंडे
अंकिता लोखंडे (Ankita Lokhande) भारतीय टेलीविजन अभिनेत्री है। २००९ से वो "पवित्र रिश्ता" नामक धारावाहिक में मुख्य किरदार अर्चना को निभा रही है।
लोखंडे का जन्म इंदौर में 19 दिसंबर 1984 को शशिकांत (एक बैंकर) और वंदना पंडिस (एक शिक्षक) के रूप में हुआ था और उनके दो छोटे भाई हैं जिनका नाम है सूरज और ज्योति। [7] अपने कॉलेज में राज्य स्तरीय बैडमिंटन खिलाड़ी के रूप में स्नातक होने के बाद, उन्होंने अभिनय के अपने जुनून को आगे बढ़ाने के लिए 2005 में मुंबई का रुख किया।
लोखंडे ने सुशांत सिंह राजपूत के साथ पवित्र रिश्ता में अभिनय किया, जहाँ वे 2010 में एक दूसरे को डेट करने लगे हालांकि, वे 2016 में टूट गए और अलग हो गए।
2019 में, उसने अपने प्रेमी विकी जैन के साथ अपने रिश्ते की घोषणा की, जो एक व्यवसायी था। 11 जून 2020 को उनकी सगाई हुई।
नज़ीर अकबराबादी
नज़ीर अकबराबादी (१७४०–१८३०) १८वीं शदी के भारतीय शायर थे जिन्हें "नज़्म का पिता" कहा जाता है। उन्होंने कई ग़ज़लें लिखी, उनकी सबसे प्रसिद्ध व्यंग्यात्मक ग़ज़ल बंजारानामा है।
नज़ीर आम लोगों के कवि थे। उन्होंने आम जीवन, ऋतुओं, त्योहारों, फलों, सब्जियों आदि विषयों पर लिखा। वह धर्म-निरपेक्षता के ज्वलंत उदाहरण हैं। कहा जाता है कि उन्होंने लगभग दो लाख रचनायें लिखीं। परन्तु उनकी छह हज़ार के करीब रचनायें मिलती हैं और इन में से ६०० के करीब ग़ज़लें हैं। आप ने जिस अपनी तमाम उम्र आगरा में बिताई जो उस वक़्त अकबराबाद के नाम से जाना जाता था।
सिद्धार्थ मल्होत्रा
सिद्धार्थ मल्होत्रा का जन्म 16 जनवरी 1985 को दिल्ली, भारत में एक पंजाबी हिंदू परिबार में हुआ था। सिद्धार्थ के परिबार में उनके पापा सुनील मल्होत्रा माता रीमा मल्होत्रा और उनके एक भाई हैं और ये सब दिल्ली, भारत में रहते हैं। वे एक भारतीय अभिनेता और जाने माने मॉडल हैं जो हिन्दी फिल्मों में दिखाई देते हैं। मल्होत्रा ने 18 साल की उम्र में एक मॉडल के रूप में अपना करियर शुरू किया था। पेशे से असंतुष्ट, उन्होंने 2010 की फिल्म "माइ नेम इज़ ख़ान" में करण जौहर के सहायक निर्देशक के रूप में काम किया। उन्होंने जौहर के टीन ड्रामा "स्टूडेंट ऑफ द ईयर" (2012) में एक प्रमुख भूमिका के साथ अपने अभिनय की शुरुआत की, जिसके लिए उन्हें सर्वश्रेष्ठ पुरुष पदार्पण के लिए फिल्मफेयर पुरस्कार नामांकन मिला।
मल्होत्रा ने कॉमेडी-ड्रामा "हंसी तो फंसी" (2014) में एक महत्वाकांक्षी व्यवसायी, रोमांटिक थ्रिलर "एक विलन" (2014) में एक कठोर अपराधी, और पारिवारिक नाटक "कपूर एण्ड सन्स" (2016) में एक महत्वाकांक्षी लेखक की भूमिका निभाई। बाद के दो मल्होत्रा की सबसे ज्यादा कमाई करने वाली फिल्मों में से एक थी। उन्होंने इस शुरुआती सफलता के बाद कई फिल्मों में काम किया, जिन्होंने बॉक्स ऑफिस पर अच्छा प्रदर्शन नहीं किया।
त्रिपुर सुंदरी मंदिर, हथियागढ़
हथियागढ़ का त्रिपुर सुन्दरी मन्दिर जबलपुर शहर से करीब १४ कि॰मी॰ कि दूरी पर भेड़ाघाट मार्ग पर "हथियागढ़" नाम के स्थान में स्थित है। मन्दिर के अन्दर माता महाकाली, माता महालक्ष्मी और माता सरस्वती की विशाल मुर्ति स्थापित है।
कहा जाता रहा है कि राजा "करन", जो हथियागढ़ के राजा थे, वे देवी के सामने खौलते हुये तेल के कडाहे में स्वयं को समर्पित कर देते थे और देवी प्रसन्न होकर उन्हें (राजा को) उनके वजन के बराबर सोना आशीर्वाद के रूप में देती थीं। मां त्रिपुर सुंदरी जो सदियों तक तेवर सहित आसपास इलाके में बड़ी खेरमाई या हथियागढ़ वाली खेरदाई के नाम से जानी जाती रही हैं और अब भी यहां के उम्रदराज लोग इसी नाम से संबोधित करते हैं। मां की अलौकिक शक्ति एवं चमत्कारों की यहां अनेक कहानियां एवं किवदंतियां आज भी सुनी जा सकती हैं। यहां पर आज भी मनोतियाँ मांगी जाती हैं और ऐसा देखा जा सकता है कि यहां मनोतियाँ पूर्ण होने के उपरांत भंडारे, विशेष पूजन-अर्चन तथा चढ़ावा का सिलसिला चलता ही रहता है। आस्था और श्रद्धा के इस स्थल में सदैव चहल पहल रहती है। लोग दूर-दूर से माँ के दर्शनार्थ दौड़े चले आते हैं। मां की चमत्कारी शक्तियों की अनेक कथाएं हैं। वे इस पहाड़ी स्थान को छोड़कर आबादी वाले क्षेत्र में आना ही नहीं चाहती थीं। सुना गया है कि एक बार ग्रामीण लोग माता जी को बैलगाड़ी में रखकर तेवर गांव में छोटी खेरमाई मंदिर ले कर आ गए और वहां रात भर भजन कीर्तन करते रहे। लोग जब दूसरे दिन सुबह स्नान-ध्यान करने और मां के पूजन की तैयारी करने अपने घर गए। इसके बाद जब वापस मंदिर आए तो माँ वहां से अंतर्ध्यान हो चुकी थीं। लोग घबरा गए। बाद में पता चला कि मां अपने पुराने स्थान पर स्वयं पहुंच गई हैं, ऐसी हैं तेवर की माँ त्रिपुरसुंदरी। एक कथा और सुनने को मिलती है कि अंग्रेजों के जमाने में कुछ बाहरी अनजान लोग मां को ट्रक में रख कर ले जा रहे थे परंतु कुछ ही दूरी पर ट्रक के सभी लोगों को नींद सताने लगी तब सभी लोग ट्रक को खड़ा कर सो गए और जब नींद खुली तो ट्रक में देवी मां नहीं थी। फिर ज्ञात हुआ कि वे अपने स्थान पर विराजमान हैं। जैसा मैं स्वयं जानता हूँ कि पूर्व में मां केवल एक शिलाखंड के सहारे पश्चिम दिशा की ओर मुंह किए अधलेटी अवस्था में थी। इसी तारतम्य में एक अन्य बात आज भी बताई जाती है कि त्रिपुरी क्षेत्र के ऐतिहासिक-उत्खनन के समय किसी उत्खनन अधिकारी ने मां को जंजीरों के सहारे खड़ा करने की कोशिश की थी तो उस अधिकारी को स्वप्न आया कि मुझे खड़ा मत करो परंतु वह नहीं माना। उसने जब मां को जंजीरों के सहारे खड़ा किया तभी अधिकारी के घर से उसके अच्छे-भले और स्वस्थ पुत्र की अचानक तबियत बिगड़ गई। बाद में उसने देवी मां को पूर्व स्थिति में रख कर उनसे क्षमा याचना और पूजन अर्चन किया तब जाकर उसके पुत्र को स्वास्थ्य लाभ हुआ। इनके अतिरिक्त इस सम्बन्ध में और भी कहानियां प्रचलित हैं, जिनमें बताया जाता है कि दानी राजा कर्ण ने पूजा के बाद सवा पहर तक सोना बरसाया था और यह भी कहा जाता है कि एक बार खौलते तेल की कढ़ाई में राजा ने अपना मस्तक काटकर जब देवी माँ को चढ़ाया तब माँ ने स्वयं प्रकट होकर भक्त को पुनर्जीवित किया तथा दर्शन दिए।
अदा शर्मा
अदा शर्मा एक भारतीय फिल्म अभिनेत्री हैं जो मुख्य रूप से हिंदी और तेलुगु भाषा की फिल्मों में दिखाई देती हैं। इन्होंने ने विक्रम भट्ट निर्देशित 1920 से हिन्दी फ़िल्मों में पर्दापण किया। हंसी तो फंसी से इन्हें व्यापक पहचान मिली है।
फ़िरोज़पुर
फ़िरोज़पुर (Firozpur) भारत के पंजाब राज्य के फ़िरोज़पुर ज़िले में स्थित एक नगर है। यह ज़िले का मुख्यालय भी है। सतलुज नदी के किनारे बसे इस नगर की स्थापना सुल्तान फिरोज शाह तुगलक (1351-88) ने की, जो तुगलक वंश का एक शासक था और जिसने 1351 से 1388 तक दिल्ली की सल्तनत पर शासन किया था।
फिरोजपुर एक प्राचीन शहर है जो वर्तमान भारत-पाकिस्तान सीमा के करीब स्थित है। यह माना जाता है कि 14 वीं शताब्दी में इसे फिरोज शाह तुगलक द्वारा स्थापित किया गया था, जबकि कुछ लोग मानते हैं कि इसे फिरोज़ खान नामक एक भट्टी प्रमुख द्वारा स्थापित किया गया था। हालाँकि, तुगलक द्वारा स्थापना को अधिक व्यापक रूप से स्वीकार किया गया है क्योंकि फिरोजशाह तुगलक को नए शहरों की स्थापना और पुराने शहरों का नाम विशेष रूप से अपने नाम पर बदलने का शौक था।
देश के उत्तर-पश्चिम में फिरोजपुर की रणनीतिक स्थिति के कारण इस क्षेत्र में कई लड़ाइयां लड़ी गयीं। 1845 में प्रथम आंग्ल-सिख युद्ध के दौरान, फिरोजपुर में ब्रिटिश कमांडर की लापरवाही के कारण खालसा ने बिना किसी विरोध के सतलुज नदी पार कर ली थी। जब लॉर्ड हार्डिंग ने सिखों से युद्ध की घोषणा की, तो पहली लड़ाई फ़िरोज़पुर के 20 मील दक्षिण-पूर्व में स्थित मुदकी में लड़ी गई थी। 1838 में रिस्त आंग्ल-अफगान युद्ध के दौरान, फिरोजपुर वह केंद्र था जहां से ब्रिटिश सैनिक काबुल पहुंचे।
भारत के स्वतंत्रता संग्राम के तीन वीर शहीद भगत सिंह और उनके साथी शहीद राजगुरु और शहीद सुखदेव का फ़िरोज़पुर में सतलुज नदी के तट पर अंतिम विश्राम स्थल है। 23 मार्च, 1931 को जनता के विरोध के बावजूद, इन तीनों सेनानियों को लाहौर में फाँसी दे दी गयी और रात के अंधेरे में चुपके से इन तीनों का अंतिम संस्कार फिरोजपुर में सतलुज नदी के तट पर कर दिया गया।
आज इस स्थान पर तीनों शहीदों का एक स्मारक स्थापित है और हर साल 23 मार्च को हजारों लोग इन महान नायकों को श्रद्धांजलि देने के लिए यहाँ इकट्ठा होते हैं। फिरोजपुर में एक और ऐतिहासिक स्मारक, सारागढ़ी गुरुद्वारा है, जो बलूचिस्तान में सारागढ़ी के 21 सिख सैनिकों के बलिदान का स्मरण करता है। हर साल 12 सितंबर को लोग इन वीर सैनिकों को श्रद्धांजलि देने और सारागढ़ी दिवस मनाने के लिए यहां इकट्ठा होते हैं। स्मारक सेवा पूर्व सैनिकों को पुनर्मिलन का अवसर भी प्रदान करती है।
2011 की भारतीय जनगणना के अनुसार, फिरोज़पुर की कुल जनसंख्या 110,313 थी, जिनमें 58,451 पुरुष थे और 51,862 महिलाएँ थीं। 0 से 6 वर्ष की आयुवर्ग में जनसंख्या 11,684 थी। फिरोजपुर में कुल साक्षरों की संख्या 78,040 थी जो जनसंख्या का 70.7% है। पुरुष साक्षरता दर 73.3% और महिला साक्षरता दर 67.9% थी। प्रभावी साक्षरता दर (7 वर्ष और उससे अधिक की जनसंख्या) 79.1% थी, जिसमें पुरुष साक्षरता दर 82.3% और महिला साक्षरता दर 75.6% थी। 2011 में फिरोजपुर में 22263 घर थे। दलितों की जनसंख्या 27,395 थी।
भारतीय जनगणना के अनुसार 1991 में फिरोजपुर की जनसंख्या 78,738 थी जो 2001 में बढ़ कर 95,451 हो गयी। पुरुषों की आबादी का प्रतिशत 53 % जबकि महिलाओं की जनसंख्या 47 % है। औसत साक्षरता दर 71 प्रतिशत थी, जो राष्ट्रीय औसत 59.5 प्रतिशत से अधिक थी: पुरुष साक्षरता 73 प्रतिशत और महिला साक्षरता 68 प्रतिशत थी। 11 फीसदी आबादी 6 साल से कम उम्र की थी।
2011 की जनगणना के अनुसार, हिन्दू और सिख धर्म क्षेत्र के मुख्य धर्म हैं। अल्पसंख्यकों में ईसाई धर्म, इस्लाम, बौद्ध धर्म और जैन धर्म शामिल हैं।
विष्णु पद रे
विष्णु पद रे (जन्म:19 जून 1950) एक भारतीय राजनीतिज्ञ एवं भारतीय जनता पार्टी के एक नेता है। यह वर्ष 1999 में तेरहवीं लोक सभा, 2009 में पन्द्रहवीं लोक सभा, एवं 2014 में सोलहवीं लोक सभा के लिए अण्डमान और निकोबार द्वीपसमूह लोक सभा निर्वाचन क्षेत्र से निर्वाचित हो चुके हैं।
सर्च इंजन मार्केटिंग
सर्च इंजन मार्केटिंग (एसइएम) एक तरह की डिजिटल मार्केटिंग है जिसमें कोई खोज इंजन कुछ वेबसाइटों की दृश्यता को बढ़ाते हुए दूसरे वेबसाइटों की अपेक्षा उनको अधिक क्रमांक देता है। यह कार्य मुख्यतः पैसा लेकर उन वेबसाइटों का विज्ञापन करने का कार्य होता है और खोज इंजन परिणाम पृष्ठों (एसइआरपि) में उन वेबसाइटों को अधिक क्रमांक दे देता है। एस एम खोज इंजन परिणाम पृष्ठों में एक उच्च क्रमांक प्राप्त करने के लिए वेबसाइट की सामग्री का समायोजित या पुनर्लेखन, सर्च इंजन अनुकूलन (एसईओ) के उपयोग से या पेय पर क्लिक लिस्टिंग के उपयोग से किया जा सकता है।
साल २०१२ में, उत्तर अमेरिकी विज्ञापनदाताओं ने खोज इंजन विपणन पर $ १९.५१ अरब खर्च किया। सबसे बड़ी खोज इंजन विपणन (एस इ एम) विक्रेताओं में गूगल ऐडवर्ड्स, बिंग एड्स, और बैडू शामिल थे। साल २००६ से, एस इ एम पारंपरिक विज्ञापन और ऑनलाइन विपणन की भी अन्य चैनलों की तुलना में ज्यादा तेजी से बढ़ रहा था।
१९९० के दशक में वेब पर साइटों की संख्या कि वृद्धि हुई और खोज इंजन लोगों को जल्दी से जानकारी खोजने में मदद करने के लिए प्रदर्शित होने लगी। खोज इंजन ने अप्नी सेवाओं के वित्तपोषण के लिए व्यापार मॉडल विकसित किया जैसे १९९६ में ओपण टेक्स्ट और फिर १९९८ में गोटु.कोम द्वारा पेय पर क्लिक कार्यक्रम शुरु किया।  "सर्च एंजिन मार्केटिंग", एसईओ प्रदर्शन में शामिल गतिविधियों के स्पेक्ट्रम को कवर करने के लिए २००१ में डैनी सुलिवन द्वारा प्रस्तावित किया गया था। isइस्के अलावा खोज इंजन में पेयड लिस्टिंग का भुगतान का प्रबंध निर्देशिका के लिए साइटों को प्रस्तुत करना और व्यवसायों, संगठनों और व्यक्तियों के लिए ऑनलाइन विपणन रणनीति विकसित करने का काम भि किया गया।
पांच प्रकार के श्रेणियां और मैट्रिक्स हैं जिस्से खोज इंजन विपणन के माध्यम से वेबसाइट का अनुकूलन किया जा सकता है। खोज इंजन कंपनी अपने वेबसाइट में परिणाम पृष्ठों को शामिल करने के लिए फीस चार्ज करते है। खोज इंजन अनुकूलन का एक उपकरण अपने आप में एक खोज इंजन विपणन पद्धति है।
ऐडवर्ड्स को एक वेब आधारित विज्ञापन साधन के रूप में मान्यता दिया गया है। यह एक निश्चित उत्पाद या सेवा के संबंध में जानकारी की तलाश में वेब उपयोगकर्ताओं के लिए स्पष्ट रूप से विज्ञप्ति वितरित कर सकते हैं। ऐडवर्ड्स प्रचार की सहायता से केवल नौ महीनों में ही २५०% तक उपभोक्ता की वेबसाइटों के लिए वेब यातायात के विकास में बड़ी सफलता का योगदान प्रदान कर सकता है।
रजनी पंडित
रजनी पंडित एक निजी अन्वेषक हैं। महिला जासूसों की दुनिया में रजनी को महाराष्ट्र की प्रथम महिला जासूस माना जाता है। कभी-कभी उन्हें भारत की प्रथम महिला जासूस भी माना जाता है। उन्होंने अपने कार्य से सम्बंधित कुछ पुस्तकें भी लिखी हैं और भारत की मसहूर जासूस के रूप में विभिन्न पुरस्कार भी प्राप्त किये हैं। जासूसी की दुनिया में काम करने के कारण उन्हें विवाह के लिए समय नहीं मिला और वो अविवाहित हैं।
भारतीय शैली के शौचालय
भारतीय शैली के शौचालय या 'स्क्वैट टॉयलेट' (Squat toilet) वे शौचालय हैं जिन पर पारम्परिक ढंग से बैठकर (उकड़ू बैठकर, न कि कुर्सी पर बैठने जैसा) शौच किया जाता है। इनको अरबी, चीनी, जापानी, कोरियाई, या सहज-आसन शौचालय भी कहते हैं।
अपमलन
अपमलन (Defecation) का अर्थ है - गुदाद्वार से मल त्याग करना। यह पाचन क्रिया की अन्तिम क्रिया है।मल ठोस, अर्धठोस या द्रव के रूप में हो सकता है।
मानव द्वारा अपमलन की आवृत्ति २४ घण्टे में दो-तीन बार से लेकर एक सप्ताह में दो-चार बार तक होती है। आँतों की पेशियों में संकुचन की क्रिया होती है जिससे त्याज्य पदार्थ गुदाद्वार की तरफ सरकता है।
अपमूत्रण
मूत्र को शरीर के बाहर निकालना अपमूत्रण या 'मूत्र त्यागना' (Urination) कहलाता है। इस क्रिया में मूत्राशय का मूत्र यूरेथ्रा, मूत्रद्वारा होते हुए शरीर से बाहर निकाला जाता है।
स्वस्थ मनुष्यों (एवं अन्य अनेक पशुओं में) में अपमूत्रण की प्रक्रिया स्वैच्छिक नियन्त्रण में होती है किन्तु छोटे बच्चों, कुछ वृद्धों, तथा तंत्रिका की चोटों से ग्रसित रोगियों में यह अनिच्छिक रूप से (बिना चाहे) भी निकल सकता है।
भारत में नस्लवाद
भारत में जातीय सम्बंध अथवा भारत में नस्लवाद भारतीय लोगों के अन्य नस्ल अथवा जातीयता के लोगों के साथ रवैये को प्रदर्शित करता है। भारत के प्रत्येक राज्य में इसकी लोकसंस्कृति, रहन सहन, लोकगीत, लोकनृत्य आदि में भिन्नता पायी जाती है। विभिन्न क्षेत्रों के लोग एक दूसरे की संस्कृति–सभ्यता और रीति रिवाजों का सम्मान करते हैं। भारत में विविधता में एकता की परम्परा प्रचलित है जो इसके पंथनिरपेक्षता को प्रदर्शित करती है।
अल साल्वाडोर के प्रदेश
अल साल्वाडोर के प्रदेशों (डिपार्टमेण्ट्स) के नाम वर्णक्रमानुसार दिये हैं।
मैराकाना स्टेडियम
एस्टैडियो मैराकाना अथवा मैराकाना स्टेडियम (, ), लोकप्रिय स्तर पर मैराकाना के रूप में बुलाया जाता है। यह रियो डि जेनेरो, ब्राजील में स्थित एक प्रसिद्ध फुटबॉल स्टेडियम है। यह रियो डी जनेरियो राज्य सरकार के स्वामित्व में है, इस्का नाम रियो डी जनेरियो में एक नदी रियो मैराकाना पर नामित है। स्टेडियम की वर्तमान क्षमता 78.838 दर्शकों है, यह ब्राजील में और दक्षिण अमेरिका में सबसे बड़ा स्टेडियम है।
एस्टैडियो नेशनल माने गैरिंचा
एस्टैडियो नेशनल माने गैरिंचा, ब्रासीलिया, ब्राजील में एक बहुउद्देश्यीय स्टेडियम है। यह वर्तमान में फुटबॉल मैच के लिए ज्यादातर प्रयोग किया जाता है। स्टेडियम की क्षमता 72,788 है। यह प्रसिद्ध ब्राजीली फुटबॉल खिलाड़ी गैरिंचा के नाम पर है।
एरिना कोरिंथियंस
एरिना कोरिंथियंस, साओ पाउलो, ब्राजील में एक फुटबॉल स्टेडियम है। यह स्पोर्ट क्लब कोरिंथियंस पॉलिस्ता का घरेलू स्टेडियम है। इसकी बैठने की क्षमता 48,234 है। अस्थायी सीटे २०१४ फीफा विश्व कप टूर्नामेंट के लिए स्टेडियम में जोडे गये है, इस के बाद स्टेडियम की क्षमता मे वृद्धि हुई जो अब 61,606 है। अस्थायी सीटे जल्द ही विश्व कप के समाप्त होने के बाद हटा दिये जायेगे।
मिनेराव
मिनेराव (), 1965 में बनाया गया, बेलो होरिज़ोंटे, ब्राजील में एक फुटबॉल स्टेडियम है। स्टेडियम मे 62,160 के बैठने की क्षमता है।
एरिना अमेज़ोनिया
एरिना अमेज़ोनिया, मनौस, ब्राजील, में स्थित एक फुटबॉल स्टेडियम है। स्टेडियम की क्षमता 46,000 है।
अनूप संस्कृत लाइब्रेरी
वर्तमान में नैणसी की ख्यात की सबसे प्राचीन प्रतिलिपि अनुप संस्कृत पुस्तकालय (बीकानेर ) में उपलब्ध है।
बीकानेर के तत्कालीन महाराजा अनूपसिंह (1669-1698 ई.) []द्वारा अपने संकलन की पांडुलिपियों और निजी पुस्तकालय की पुस्तकों से आरम्भ किया गया[] लालगढ़ पेलेस, बीकानेर में अवस्थित एक अनूठा पुस्तक-केंद्र, जिसमें अनेकानेक ग्रंथों और पांडुलिपियों का व्यवस्थित संकलन है।[]  महाराजा अनूपसिंह को औरंगजेब ने औरंगाबाद का शासक नियुक्त किया था।[] वीर होने के साथ-साथ वह स्वयं विद्वान व संगीतज्ञ भी थे और बड़े पुस्तक-प्रेमी थे।[] उन के दरबार में भाव भट्ट जैसे संगीतज्ञ और कई विद्वान आश्रय पाते थे। इनके आश्रय में रहकर तत्कालीन चित्रकारों ने एक मौलिक किंतु स्थानीय परिमार्जित चित्रशैली बीकानेर कलम को जन्म दिया। [] यह पुस्तकालय उन्हीं अनूप सिंह []के नाम पर है।  महाराज अनूपसिंह (1669-1698 ई.) के बारे में लिखा गया है []-..."महाराजा अनूपसिंह वीर, कूटनीतिज्ञ और विद्यानुरागी शासक था। उसने 'अनूपविवेक', 'कामप्रबोध', 'श्राद्धप्रयोग चिन्तामणि' और 'गीतगोविन्द' पर ‘अनूपोदय’ टीका लिखी थी। उसे संगीत से प्रेम था। उसने दक्षिण में रहते हुए अनेक ग्रंथों को नष्ट होने से बचाया और उन्हें खरीदकर अपने पुस्तकालय के लिए ले आया। कुम्भा के संगीत ग्रंथों का पूरा संग्रह भी उसने एकत्र करवाया था। आज अनूप पुस्तकालय (बीकानेर) अलभ्य पुस्तकों का भण्डार है, जिसका श्रेय अनूपसिंह के विद्यानुराग को है। दक्षिण में रहते हुए उसने अनेक मूर्तियों का (भी) संग्रह किया और उन्हें नष्ट होने से बचाया। मूर्तियों का यह संग्रह बीकानेर के "‘‘तैतीस करोड़ देवताओं के मंदिर’’" में सुरक्षित है।..."
लक्ष्मीनारायण गोस्वामी
लक्ष्मीनारायण गोस्वामी मूलतः बीकानेर के निवासी थे जो प्राच्यविद्या विशेषज्ञ- और एक परिश्रमी संपादक थे तथा अपने सेवाकाल के दौरान राजस्थान के नगर जोधपुर में रह कर जिन्होंने शिवानन्द गोस्वामी के विशालकाय ग्रन्थ सिंह-सिद्धांत-सिन्धु के अलावा कई महत्वपूर्ण संस्कृत ग्रंथों का संपादन राजस्थान प्राच्यविद्या प्रतिष्ठान जोधपुर के माध्यम से किया। इनका निधन कुछ दशक पूर्व अपने पुश्तैनी नगर बीकानेर में हुआ।
राजा विष्णुसिंह
रामसिंह (प्रथम) के पौत्र राजा बिशन सिंह  का जन्म वर्ष 1672 में हुआ। ]
यदुनाथ सरकार की 'जयपुर का इतिहास' पुस्तक के अनुसार 30 अप्रैल 1688 को इन्हें आमेर के राजा के रूप में औरंगजेब से मान्यता मिली। महाराजा विष्णुसिंह के बारे में जयपुर इतिहास के अनन्य विद्वान और चन्द्रमहल [सिटी पैलेस], जयपुर के 'पोथीखाने' के पुस्तकालय-प्रभारी स्व. गोपाल नारायण बहुरा ने लिखा है- " इस दृष्टि से आमेर के शासक विष्णुसिंह को मुगल साम्राज्य के उन कृपापात्र सूर्यवंशी राजपूत राजाओं में गिना जा सकता है जिन्होंने साम्राज्य-विस्तार के लिए कई सामरिक और कूटनीतिक अभियानों में भाग लिया या उनका नेतृत्व किया। हालांकि जेम्स टॉड जैसे इतिहासकार, मानते हैं कि " ["[मिर्ज़ा राजा जयसिंह]] के बाद आमेर राज्य का फिर से पतन आरम्भ हुआ। इन दिनों में वहां का शासन मुग़ल बादशाह की उँगलियों पर चल रहा था।...दिल्ली दरबार में इस राज्य को जो सम्मान प्राप्त हुआ था, वह भी अब पहले जैसा न रह गया था। इसलिए महाराजा बिशन सिंह को तीन हजारी मनसब का पद मिला."
सन १७०० में वह (महाराजा बिशन सिंह) बहादुर शाह के साथ काबुल के युद्ध में गया था, जहाँ उसकी मृत्यु हो गयी। राजा विष्णुसिंह की मृत्यु होने पर मार्गशीर्ष सुदी ७ वि॰सं॰ १७५६, जनवरी १७०० ई॰ को सवाई जयसिंह आमेर की गद्दी पर बैठे। जयपुर से आमेर रोड पर दीवार से घिरे एक मैदान में 6 बड़ी, 8 मध्यम आकार की और 12 छोटे आकार की छतरियां हैं। ये छतरियां आमेर के राजाओं, उनके परिवार के सदस्यों और वंशजों की समाधियां हैं। इनमें छह बड़ी छतरियां राजा भारमल, राजा भगवंत दास, राजा मान सिंह, राजा जय सिंह, राजा राम सिंह और राजा विष्णु सिंह की हैं।
साक्षी-नाट्य-शिरोमणि
साक्षी-नाट्य-शिरोमणि
सत्रहवीं सदी के मध्य में शिवानन्द गोस्वामी को उनकी विद्वत्ता और देवी त्रिपुर सुन्दरी के प्रति उनके अनन्य उपास्य भाव के सम्मानस्वरूप काशी के पंडितों द्वारा शास्त्रार्थ में पराजित होने के पश्चात् उन्हें दी गयी सम्मानसूचक उपाधि है।
तैत्तरीय आपस्तम्ब
तैत्तरीय आपस्तम्ब
आपस्तम्ब का अर्थ है- शाखा. अत्यंत महत्वपूर्ण प्राचीनतम दस उपनिषदों में सातवां तैत्तरीयोपनिषद् है जो कृष्ण यजुर्वेदीय तैत्तरीय आरण्यक का 7, 8, 9वाँ प्रपाठक है और शिक्षावल्ली, ब्रह्मानंदवल्ली और भृगुवल्ली इन तीन खंडों में विभक्त है। शिक्षावल्ली में 12 अनुवाक और 25 मंत्र, ब्रह्मानंदवल्ली में 9 अनुवाक और 13 मंत्र तथा भृगुवल्ली में 19 अनुवाक और 15 मंत्र हैं। शिक्षावल्ली को सांहिती उपनिषद् एवं ब्रह्मानंदवल्ली और भृगुवल्ली को वरुण के प्रवर्तक होने से वारुणी उपनिषद् या विद्या भी कहते हैं। आन्ध्र के तैलंग ब्राह्मण इस का अनुसरण और पाठ करते हैं।
पंचद्रविड़
पंचद्रविड़ का शाब्दिक अर्थ है- पांच द्रविड़। अर्थात् पाँच विशेष क्षेत्र जो द्रविडको अग्रपंक्तिमे लेता हो- द्रविड,कर्णाटक, तैलंग, गुर्जर,और महाराष्ट्र किन्तु बाद में यह पद उन समस्त उच्चकुलीन ब्राह्मणों के लिए प्रयुक्त होने लगा | स्कन्दपुराणके अनुसार विन्ध्याचल के दक्षिण में मूलतः वैदिक वर्णाश्रमधर्मावलम्वि जनके एक ब्राह्मण समुह रहते है जिनको पंचद्रविड कहते हैं| द्राविडाः, कार्णाटकाः,तैलंगाः, गौर्जराः,और महाराष्ट्राः ये पंचद्रविड कहलाते थे| ये लोग तेलंगाना, आँध्रप्रदेश, महाराष्ट्र, कर्णाटक और तमिलनाडु आदि प्रदेशों में निवास करते थे या विभिन्न कारणों से अपना मूल प्रदेश छोड़ कर अन्यत्र- खास तौर पर उत्तर भारत में बस गए। गुजरात के ब्राह्मण भी इसमें शामिल हुए। 'ब्राह्मनोत्पत्ति-दर्पण' में एक श्लोक इन पंचद्रविड़ विप्रों के अधिवास के सन्दर्भ में इस प्रकार आता है-  "कर्णाटकाश्च तैलंगा:द्रविणाश्च तपोधनाः | महाराष्ट्राः गुर्जराश्च पंचद्रविड बन्धवः || पंचद्रविणविख्याताःविन्ध्यदक्षिणवासिनः॥"
वेल्लनाडू
वेल्लनाडू
वेंकटेश्वर प्रेस, बम्बई से प्रकाशित 'जाति-भास्कर' ग्रन्थ के अनुसार " उत्कल के दक्षिण, द्राविड के उत्तर, कर्णाटक के पूर्वोत्तर, महाराष्ट्र के पश्चिम, अर्थात श्रीशैल से चोला स्थान के मध्य, तैलंग-प्रदेश है!" नाथद्वारा के प्रसिद्ध विद्वान और विद्याविभाग प्रमुख  पोतकूर्ची पं. कंठमणि शास्त्री के शब्दों में- " तैलंग प्रदेश में तैलंग ब्राह्मणों के अनेक भेद हैं। जो ब्राह्मण परदेश से आ कर बसे थे, वे 'वेल्लनाटी' अथवा 'वेलनाडि' नाम से प्रसिद्द हुए... व्रेल=बाहरी भाग, नाडू=देश." बाद में यही 'वेल्लनाटी' वेल्लनाडू कहलाए।